Idegen nyelvi kompetencia mérés eredményeinek elemzése 2020/2021

	osztály
	olvasott szöveg értése
%
	hallott szöveg értése
%
	elért eredmény összesen
%
	évfolyam összesen
%
2020-21
	évfolyam összesen %
2018-19

	6.a
	77
	84
	81
	79
	88

	6.b
	71
	82
	77
	
	

	8.a
	73
	76
	75
	74,5
	83,5

	8.b
	71
	78
	74
	
	



A 2020/21-es idegen nyelvi mérés nem hozta az előző években megszokott kimagasló eredményt, melynek oka valószínűleg nem csak a mi intézményünk eredményére volt negatív hatással.
Az ismert járványhelyzet kialakulása miatt az oktatás online módon működött a második félév nagy részében, amely felkészületlenül ért bennünket. Ezen időszak első felében az angol nyelv oktatását feladatlapok feltöltésével végeztük. A jelenléti oktatásban félbemaradt tananyagot igyekeztünk többé-kevésbé befejezni, a tanulók a kitöltött feladatlapjaikat kijavítottuk, és pontos és részletes instrukciókkal láttuk el az esetleges hibáikat. 
Már a digitális oktatás kezdeti időszakában kezdtük érzékelni, hogy a tanulók részéről érkező igény megegyezik a mi elvárásainkkal is, így hetente 2 alkalommal különböző online felületek segítségével online órákat kezdtünk tartani konzultációs jelleggel. Ez lehetőséget adott a személyes ’találkozásra’, ahol mi elmagyarázhattuk, a gyerekekkel közösen ellenőrizhettük az otthon elkészített feladatokat, illetve a tanulók feltehették azokat a kérdéseiket, amelyek a feladatok megoldása közben merültek fel.
A digitális oktatás további időszaka alatt már olyan tananyag került feldolgozásra, amely az otthoni körülmények között is hatékony segítséget nyújtott az egyéni fejlődésre. Az olvasmányokhoz kialakított feladatlapok mindegyike tartalmazott olyan készségfejlesztő feladatokat, amelyek a kompetenciamérés alkalmával is megmérettetésre, értékelésre kerülnek, így az olvasott és a hallott szöveg értékelése is rendszeres fejlesztés alatt volt. A tanulók igyekeztek is megfelelni az elvárásoknak, és mindemellett élvezték az online órákat, ahol a digitális ismereteink nagyfokú bővülésének segítségével kifejezetten életteli angol órákat tudtunk tartani, már a munkaformák változatos szervezésére is tudtunk támaszkodni.

Erősségek
Nagy öröm számunkra azt látni, hogy ennek a terhelt időszaknak is meg voltak azok a területei, amelyek lehetőséget nyújtottak a fejlődésre. A tanulók részére küldött feladatlapok összeállításánál nagy hangsúlyt fektettünk arra, hogy a beszélt nyelv értése előtérben maradjon, melyet az interneten található videók feldolgozásával tettünk lehetővé a 6. évfolyamban. Ezzel párhuzamosan a 8. évfolyamban pedig a nyelvvizsgán kért hallás utáni szövegértés feladatait gyakoroltuk. 
Valószínűsíthető, hogy ennek a készségnek az eredménye ennek köszönhetően lett magasabb, amely az eddigi évekhez képest még így is elmaradt.
Fejleszthető területek
A sok erőfeszítés ellenére természetesen a tanulók előrehaladása, ha nem is nagymértékben, de az eddigi eredményekhez képest alulmaradt. A táblázatból is kitűnik, hogy a fejleszthető terület az olvasott szöveg értése, melynek gyakorlására több időt szánunk ebben a tanévben.
Célkitűzéseink, feladataink
Célunk tehát a már meglévő, a mérésben magasabb százalékot elért kompetenciaterület (hallott szövegértés) szinten tartása és további egyenletes fejlesztése mellett nagy hangsúlyt fektetünk az olvasott szövegek feldolgozására. Ennek érdekében a TG csoportok plusz óráinak nagy részét az erre irányuló feladatokkal töltjük, amihez nagy segítséget nyújtanak az eddigi kompetenciamérés, illetve a különböző nyelvvizsgák speciális feladatai is. 
Ennek a kompetenciamérésnek az eredménye kapcsán kezdtünk el a további lehetőségeinken, ami az angol nyelv még hatékonyabb oktatását biztosítaná. Így szeptembertől azokban az évfolyamokban, ahol indokolt, a normál óraszámú csoportokat képesség szerint bontjuk. Ettől a kezdeményezéstől azt várjuk, hogy a tanulók a kiegyenlítettebb tudás,- és képességszintje jótékony hatással lesz az eredményeikre is. 

